1
2


[image: image1.png]ROMANIA





Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

                6 martie 2001

AMENAJAREA TERITORIULUI ŞI ECHILIBRU 

            Nr. 105/ XVIII/6           

                                 ECOLOGIC                                                                                                               

A  V  I  Z

asupra propunerii legislative pentru modificarea şi completarea Ordonanţei Guvernului nr.96/1998 republicată în temeiul art.IV din Legea nr.141/1999 privind reglementarea regimului silvic şi administrarea fondului forestier naţional


Cu adresa nr.85 din 1 martie 2001, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă pentru modificarea şi completarea Ordonanţei Guvernului nr.96/1998 republicată în temeiul art.IV din Legea nr.141/1999 privind reglementarea regimului silvic şi administrarea fondului forestier naţional.


În şedinţa din 6 martie 2001, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât să o avizeze favorabil, cu următoarele amendamente:



La punctul 1 al propunerii legislative, respectiv art.8 alin.(1) lit.”a” s-a propus şi aprobat să se adauge un alineat nou, litera  a1, cu următoarea formulare “de gratuitatea de care beneficiază persoanele fizice vor beneficia şi unităţile de cult şi de învăţământ”.



La poziţia 13, respectiv  art.16 alin.(1) se adaugă la sfârşitul alineatului sintagma “sau la cerere prin contractarea acestor obligaţii cu Regia Naţională a Pădurilor”. 



La poziţia 17 se specifică la sfârşitul alineatului: “Beneficiile rezultate se acordă în lei sau contravaloarea acestora în natură, la cererea proprietarilor”. 



Prin  obiectul său de reglementare, propunerea legislativă face parte din categoria legilor organice. 



In cadrul comisiei au fost făcute şi următoare amendamente respinse: domnul deputat Ion Cîrstoiu a propus eliminarea alin.3 şi 4 din art.11 şi eliminarea de la art.12 a textului: “se administrează prin structurile silvice de stat”. 

